ফ্লাইট লেফটেন্যান্ট সালাউদ্দিন জানান, গোপন সংবাদের ভিত্তিতে ৯ এপ্রিল ২০১২ র‌্যাব র‌্যাব-৫ রাজশাহীর রেলওয়ে কলোনী ক্যাম্পের টহল দলের সদস্যরা ভোরে রাজশাহী নগরীর মতিহার থানার তালাইমারী মোড়ে একটি অভিযান চালায়। অভিযান চালিয়ে নিষিদ্ধ ঘোষিত জঙ্গী সংগঠন হিযবুত তাহরীর এর সক্রিয় সদস্য শাহ আলিফ প্রিন্স (২৪) নামের এক সদস্যকে গ্রেপ্তার করে। আলিফ নিজেকে ঢাকার সরকারী তিতুমীর কলেজের পদার্থ বিজ্ঞান বিভাগের ৩য় বর্ষের ছাত্র হিসেবে পরিচয় দেয়। আলিফের দেহ তলাশী করে সংগঠনটির ১৫০ পিস লিফলেট উদ্ধার করা হয়। আলিফ চুয়াডাঙ্গা জেলার সদর থানার তালতলা গ্রামের শাহজাহান আলীর ছেলে। আলিফ ঢাকা থেকে বাসে করে রাজশাহী এসেছিল দলীয় কার্যক্রম ও নতুন সদস্য সংগ্রহ করার জন্য। ডিএডি মিজানুর রহমান বাদী হয়ে মামলা দিয়ে আলিফকে বোয়ালিয়া মডেল থানায় সোপর্দ করেন।